REGOLAMENT TAL-KUMMISSJONI (EEC) Nru 2464/1999
tat-22 ta' Novembru 1999
li jemenda r-Regolament (KE) Nru 1729/1999 li jippreskrivi miżuri speċjali li jidderogaw mir-Regolamenti (KEE) Nru 3665/87 u (KEE) Nru 3719/88 rigward il-ħalib u l-prodotti mill-ħalib, il-laħam taċ-ċanga u l-vitella, il-laħam tal-majjal, il-bajd, il-laħam tat-tjur, il-prodotti tal-biedja esportati fil-għamla ta' oġġetti mhux kopertibl-Anness I mat-Trattat u ċerti prodotti taċ-ċereali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta' Ġunju 1968 dwar l-organizzazzjoni tas-suq fil-ħalib u l-prodotti mill-ħalib(1), kif l-aħħar emendat bir-Regolament (KE) Nru 1587/96(2), u partikolarment l-Artikoli 13(3), 17(14) u 28 tiegħu, u d-dispożizzjonijiet korrispondenti tar- Regolamenti oħra dwar l-organizzazzjoni komuni tas-suq fil-prodotti tal-biedja,
Billi:
(1) ittieħdu miżuri speċjali bir-Regolament (KE) Nru 1729/1999(3), kif emendat bir-Regolament (KE) Nru 2199/1999(4), sabiex jiġu regolarizzati l-operati ta' l-esportazzjoni li ma setgħux ikunu kompletati minħabba s-sejba ta' kontaminazzjoni bid-dijossina f'ċerti prodotti;
(2) il-miżuri tas-saħħa meħuda mill-awtoritajiet ta' ċerti pajjiżi terzi rigward l-esportazzjonijiet mill-Komunità għadhom jeżistu u jissoktaw jaffettwaw il-possibilitajiet ta' l-esportazzjoni għal ċerti prodotti tal-biedja;
(3) il-konsegwenzi ta' ħsara għall-esportaturi Komunitarji għandhom jiġu limitati billi jittawlu ċerti limiti taż-żmien għal ċerti prodotti;
(4) fid-dawl ta' l-iżviluppi, dan ir-Regolament għandu jidħol fis-seħħ immedjatament;
(5) il-miżuri provvduti f'dan ir-Regolament huma b'mod konformi ma' l-opinjoni tal-kumitati ta' ġestjoni nteressati,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1729/1999 huwa hawnhekk emendat kif ġej:
1. L-Artikolu 2(2) jiġi mibdul b'dan li ġej: "2. Fuq applikazzjoni mad-detentur titolari, il-perijodu taż-żmien tal-validità tal-liċenzi ta' esportazzjoni skond ir-Regolament tal-Kummissjoni (KEE) Nru 1162/95(5), (KE) Nru 1466/95(6) u (KE) Nru 174/1999(7) li kienu applikati għalihom l-iktar tard sas-7 ta' Ġunju 1999 u li l-validità tagħhom ma spiċċatx qabel il-31 ta' Mejju 1999 għandhom jittawlu sat-30 ta' Novembru 1999."
2. Fl-Artikolu 2(3) il-frażi "180 jum" tiġi mibdula bil-frażi "210-t ijiem".
3. Fl-ewwel inċiż ta' l-Artikolu 4(3) il-frażi "150 jum" tiġi mibdula bil-frażi "210-t ijiem" u tiżdied is-sentenza li ġejja: "Madankollu, l-estensjoni ma għandhiex taqbeż il-31 ta' Mejju 2000,".
Artikolu 2
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul fi Brussel, fit-22 ta' Novembru 1999.